Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 28.04.2020

**Αρ. Πρωτ.: 577**

ΠΡΟΣ: κα Νίκη Κεραμέως, Υπουργό Παιδείας και Θρησκευμάτων

**ΚΟΙΝ: «Πίνακας Αποδεκτών»**

ΘΕΜΑ: «Λήψη ειδικών μέτρων προστασίας για μαθητές και φοιτητές με αναπηρία ή χρόνια πάθηση από τον κορωνοϊό covid-19 κατά την επιστροφή τους στις εκπαιδευτικές δομές**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) όπως γνωρίζετε, αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και χρονίων παθήσεων και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας και χρονίων παθήσεων.

Με το παρόν έγγραφό της και με αφορμή τις καθημερινές ανακοινώσεις της κυβέρνησης για την επιστροφή στην κανονικότητα και την άρση των πετυχημένων μέτρων που έχουν ληφθεί για τον κορωνοϊό covid-19, θα ήθελε να επιστήσει την προσοχή σας στα μέτρα που πρέπει να ληφθούν για την προστασία των μαθητών/μαθητριών και των φοιτητών και φοιτητριών με αναπηρία και χρόνιες παθήσεις που φοιτούν σε όλες τις εκπαιδευτικές δομές και βαθμίδες εκπαίδευσης κατά την επιστροφή τους σε αυτές.

Χιλιάδες μαθητές και μαθήτριες, αλλά και φοιτητές και φοιτήτριες με αναπηρία και χρόνιες παθήσεις και οι οικογένειες τους, έχουν κλειστεί στα σπίτια τους εφαρμόζοντας το ¨Μένουμε σπίτι¨, δεδομένου ότι το σύνολο των εκπαιδευτικών δομών έχουν αναστείλει τη λειτουργία τους στο πλαίσιο της λήψης μέτρων για την αντιμετώπιση του κορωνοϊού covid-19.

Η αγωνία και η ανησυχία των μαθητών/μαθητριών και φοιτητών/φοιτητριών με αναπηρία και χρόνιες παθήσεις και των οικογενειών τους είναι πολύ μεγάλη για το τι προβλέπεται να γίνει με την σταδιακή άρση των μέτρων που θα αρχίζει να εφαρμόζεται από την επόμενη εβδομάδα και συγκεκριμένα με το άνοιγμα των εκπαιδευτικών δομών όλων των βαθμίδων εκπαίδευσης.

Οι μαθητές/μαθήτριες και οι φοιτητές/φοιτήτριες με αναπηρία ή χρόνια πάθηση, θα έρθουν αντιμέτωποι με σωρεία προβλημάτων, με την επιστροφή τους στις σχολικές αίθουσες των εκπαιδευτικών δομών που φοιτούν, σε κάθε βαθμίδα εκπαίδευσης, εάν δεν διασφαλιστεί η προστασία τους από την εξάπλωση του κορωνοϊού και τις επιπλοκές της νόσου, λόγω των σοβαρών προβλημάτων υγείας που μερίδα των μαθητών ήδη αντιμετωπίζουν ή της δυσκολίας μερίδας των μαθητών/μαθητριών με αναπηρίες να κατανοήσουν ή/και να εφαρμόσουν από μόνοι/μόνες τους τα μέτρα υγιεινής και προστασίας από την προσβολή κι εξάπλωση από τον κορωνοϊό covid-19.

Ως εκ τούτου ζητάμε κατά το άνοιγμα των εκπαιδευτικών δομών όλων των βαθμίδων, να ληφθούν ειδικά μέτρα προστασίας για όλους/όλες τους μαθητές/τις μαθήτριες και φοιτητές/φοιτήτριες με αναπηρία ή χρόνια πάθηση, ώστε να διασφαλιστεί η υγεία όλων μας από τον κορωνοϊό covid-19 και να μην κινδυνεύσει κανένας και καμία.

Επίσης ζητάμε τα ίδια ειδικά μέτρα προστασίας να ληφθούν και κατά τη διαδικασία των πανελληνίων εξετάσεων, για τους μαθητές και τις μαθήτριες με αναπηρία ή χρόνια πάθηση.

Αναμένοντας τις ενέργειές σας και την ενημέρωσή μας επ’ αυτών.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

- Γραφείο Πρωθυπουργού της χώρας

- Γραφείο Υπουργού Επικρατείας, κ. Γ. Γεραπετρίτη

- Γραφείο Υφυπουργού παρά τω Πρωθυπουργώ, κ. Άκη Σκέρτσου

- Γραφείο Υφυπουργού Παιδείας και Θρησκευμάτων, κ. Σ. Ζαχαράκη

- Γραφείο Υφυπουργού Παιδείας και Θρησκευμάτων, κ. Β. Διγαλάκη

- Γραφείο Γ. Γ. Α/βάθμιας και Β/βάθμιας Εκπαίδευσης και Ειδικής Αγωγής, κ. Α. Γκίκα

- Γραφείο Γ.Γ. Επαγγελματικής Εκπαίδευσης Κατάρτισης και Δια Βίου Μάθησης,

 κ. Γ. Βούτσινου

- Γραφείο Γ.Γ. Ανώτατης Εκπαίδευσης, κ. Απ. Δημητρόπουλου

- Πρόεδρο και Μέλη Διαρκούς Επιτροπής Μορφωτικών Υποθέσεων της Βουλής

- Πρόεδρο και Μέλη Ειδικής Μόνιμης Επιτροπής Ισότητας, Νεολαίας και Δικαιωμάτων

 του ανθρώπου

- Πρόεδρο και Μέλη Υποεπιτροπής για θέματα Ατόμων με Αναπηρία

- Οργανώσεις Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |